కలీమ్ సనా

కలీమ్ సనా (జననం 1994 జనవరి 1) పాకిస్తాన్‌లో జన్మించిన క్రికెటర్, అతను కెనడా జాతీయ క్రికెట్ జట్టులో ఫాస్ట్ బౌలర్‌గా ఆడుతున్నాడు.

 కెరీర్ 
సనా పాకిస్తాన్ తరపున అండర్-19 క్రికెట్ ఆడాడు. అతను 2009 జనవరి 9న 2008–09 క్వాయిడ్-ఎ-అజామ్ ట్రోఫీలో పాకిస్తాన్ కస్టమ్స్ తరపున తన తొలి ఫస్ట్-క్లాస్ మ్యాచ్ ఆడాడు. 2012 మార్చి 12 న 2011–12 జాతీయ వన్డే ఛాంపియన్‌షిప్‌లో రావల్పిండి రామ్స్ తరపున లిస్ట్ A ల్లోకి ప్రవేశించాడు.

2021 అక్టోబరులో, అతను ఆంటిగ్వాలో జరిగిన 2021 ICC పురుషుల T20 ప్రపంచ కప్ అమెరికాస్ క్వాలిఫైయర్ టోర్నమెంట్ కోసం కెనడా ట్వంటీ20 అంతర్జాతీయ (T20I) జట్టులో చోటు సంపాదించుకున్నాడు.  2022 ఫిబ్రవరిలో ఒమన్‌లో జరిగిన 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ A టోర్నమెంట్ కోసం కెనడా T20I జట్టులో అతన్ని తీసుకున్నారు. 2022 ఫిబ్రవరి 18న ఫిలిప్పీన్స్‌పై కెనడా తరపున తన తొలి T20I ఆడాడు.

2023 మార్చిలో అతను 2023 క్రికెట్ ప్రపంచ కప్ క్వాలిఫైయర్ ప్లే-ఆఫ్ కోసం కెనడా జట్టుకు ఎంపికయ్యాడు. అతను 2023 మార్చి 27న ఆ టోర్నమెంట్‌లో జెర్సీపై కెనడా తరపున తన వన్డే ఇంటర్నేషనల్ (ODI) రంగప్రవేశం చేశాడు.

2024 మేలో అతను 2024 ICC పురుషుల T20 ప్రపంచ కప్ టోర్నమెంట్ కోసం కెనడా జట్టులో చోటు సాధించాడు.

2025 ఏప్రిల్‌లో కేమన్ ఐలాండ్స్‌లో జరిగిన 2025 నార్త్ అమెరికన్ కప్ కోసం కలీమ్, కెనడా జట్టుకు ఎంపికయ్యాడు. టోర్నమెంటులో కెనడా తరపున అత్యధిక వికెట్లు తీసిన బౌలరుగా నిలిచాడు. 2025 మేలో 2025 యునైటెడ్ స్టేట్స్ ట్రై-నేషన్ సిరీస్ కోసం కెనడా జట్టులో అతనికి స్థానం లభించింది.

 మూలాలు 

వర్గం:కెనడా టీ20 క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు